open-index/open-wikipedia-markdown huggingface dataset:
ราคี (ภาพยนตร์)

***ราคี*** () เป็นภาพยนตร์ไทยแนวโรแมนซ์ สยองขวัญ ปี พ.ศ. 2569 สร้างโดยบีออนคลาวด์ (Be On Cloud) กำกับโดย พิง ลำพระเพลิง, กฤษดา วิทยาขจรเดช และพันพัสสา ธูปเทียน นำแสดงโดย อิงฟ้า วราหะ, ณัฐวิญญ์ วัฒนกิติพัฒน์, สโรชา จันทร์กิมฮะ, เจษฎ์พิพัฒ ติละพรพัฒน์ ร่วมด้วย ผดุง ทรงแสง และ อาภาพร นครสวรรค์ มีกำหนดฉายในวันที่ 26 กุมภาพันธ์ พ.ศ. 2569

## เรื่องย่อ
เรื่องราวกล่าวถึงมาลีหญิงสาวผู้มีอดีตอันเลวร้าย ซึ่งเดินทางมายังอะพาร์ตเมนต์แห่งหนึ่ง โดยเป็นสถานที่ที่เกี่ยวข้องกับความทรงจำในวัยเด็กของมาลี ที่นั่นเธอได้พบกับปราณ นักพฤกษศาสตร์และนักเบลนด์ชา เจ้าของแบรนด์ชาดอกไม้ไทย ทั้งสองพัฒนาความสัมพันธ์ใกล้ชิดกัน ท่ามกลางความทรงจำ ความรัก และความลับจากอดีตที่ค่อย ๆ ถูกเปิดเผย
ต่อมาความสัมพันธ์ของทั้งสองเริ่มเกิดความซับซ้อน เมื่อมีบุคคลอื่นเข้ามาเกี่ยวข้อง ได้แก่ อัสนัย เพื่อนสนิทของปราณ และ น้ำใส นักจิตวิทยาบำบัดผู้มีฐานะทางสังคมสูง ซึ่งมีความใกล้ชิดกับปราณเช่นกัน
เหตุการณ์ดำเนินไปภายใต้บรรยากาศที่ดูสงบสุขภายนอก แต่แฝงไปด้วยความกลัว ความไม่มั่นคง และบาดแผลจากอดีต จนกระทั่งความลับที่ถูกปกปิดมาอย่างยาวนานได้ถูกเปิดเผย โดยนำไปสู่เหตุการณ์ความรุนแรงและความตาย ซึ่งส่งผลกระทบต่อทุกคน และบังคับให้แต่ละคนต้องเผชิญหน้ากับความจริงของตนเอง

## นักแสดง
### นักแสดงหลัก
*อิงฟ้า วราหะ รับบท มาลี รัตติกาล
*ณัฐวิญญ์ วัฒนกิติพัฒน์ รับบท ปราณ
*สโรชา จันทร์กิมฮะ รับบท น้ำใส
*เจษฎ์พิพัฒ ติละพรพัฒน์ รับบท อัสนัย
*ผดุง ทรงแสง รับบท ใหญ่
*อาภาพร นครสวรรค์ รับบท นาตยา

## งานสร้างและการประชาสัมพันธ์
ในวันที่ 29 กันยายน พ.ศ. 2568 ได้มีการปล่อยทีเซอร์ตัวอย่างของภาพยนตร์ โดยรับความสนใจผ่านสื่อสังคมในแอพพลิเคชั่นทวิตเตอร์ ในประเทศไทย, มาเลเซีย, เวียดนาม, ฟิลิปปินส์, อินโดนีเซีย, สิงคโปร์, บราซิล และเม็กซิโก

ต่อมาในเดือนมกราคม พ.ศ. 2569 ได้มีการประกาศชื่อเรื่องและทีเซอร์ภาพยนตร์อย่างเป็นทางการ จากเดิมชื่อว่า หนังที่ยังไม่ตั้งชื่อ ก่อนจะมีการตั้งชื่อใหม่คือ *ราคี THE STAIN* ในวันที่ 23 กุมภาพันธ์ พ.ศ.2569 ได้มีการเปิดตัวภาพยนตร์อย่างเป็นทางการและมีการจัดงานงานกาลาพรีเมียร์พร้อมทั้งเดินพรมแดง ณ พารากอนฮอลล์ กรุงเทพมหานคร

## อ้างอิง

## แหลงข้อมูลอื่น
* 
* 

หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย พิง ลำพระเพลิง
หมวดหมู่:ภาพยนตร์ที่กำกับโดย กฤษดา วิทยาขจรเดช
หมวดหมู่:ภาพยนตร์ที่กำกับโดย พันพัสสา ธูปเทียน
หมวดหมู่:ภาพยนตร์สยองขวัญไทย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ระทึกขวัญไทย
รัฐสภาโปแลนด์

**รัฐสภาสาธารณรัฐโปแลนด์** () เป็นสภานิติบัญญัติระบบสองสภาของประเทศโปแลนด์ ประกอบไปด้วยเซย์ม (สภาล่าง) และเซนัต (สภาสูง) โดยทั้งสองสภาล้วนประชุมที่หมู่อาคารเซย์มและเซนัต ณ กรุงวอร์ซอ

สมาชิกของทั้งสองสภาถูกเลือกผ่านการเลือกตั้งทางตรงที่มักจะเกิดขึ้นทุกสี่ปี โดยเซย์มจะมีสมาชิกอยู่ที่ 460 ท่าน ในขณะที่เซนัตจะมีสมาชิกเพียง 100 ท่านเท่านั้น ในกระบวนการนิติบัญญัติแล้วนั้น ร่างของกฎหมายจำเป็นที่จะต้องผ่านความเห็นชอบของทั้งสองสภาก่อน แต่อย่างไรก็ตาม เซย์มมีสิทธิ์ที่จะผ่านร่างกฎหมายที่ถูกปฏิเสธโดยเซนัตได้ผ่านความเห็นชอบของสมาชิกสภาเซย์มโดยส่วนมากอย่างมหาศาลเมื่อมีองค์ประชุมคิดเห็นอย่างน้อยครึ่งหนึ่งของสมาชิกสภาเซย์มทั้งหมด

ในบางโอกาส จอมพลแห่งเซย์มสามารถเรียกให้เซนัตมาร่วมประชุมกับเซย์มได้ มักจะทำพอเป็นพิธีการเท่านั้น และมักจะเกิดขึ้นในโอกาสสำคัญต่าง ๆ เฉกเช่นการสาบานตนเข้ารับตำแหน่งของประธานาธิบดี เป็นต้น เมื่อประธานาธิบดีถูกฟ้องให้ขับออกจากตำแหน่ง รัฐสภามีหน้าที่ในการนำประธานาธิบดีขึ้นศาลพิเศษแห่งรัฐ () พรรคที่มีที่นั่งมากที่สุดในสภาเซย์มคือพรรคนิติธรรมและยุติธรรม (PiS) โดยมีที่นั่งไปกว่า 194 ที่จาก 460 ที่นั่งทั้งหมด ในขณะที่พรรคพันธมิตรพลเมือง (KO) มีที่นั่งในเซนัต 42 จาก 100 ที่

## อ้างอิง


หมวดหมู่:การเมืองโปแลนด์
หมวดหมู่:รัฐบาลโปแลนด์
หมวดหมู่:Articles with hCards
เกล

thumb|ย่านจัตุรัสการค้า (Markt) ในเกล พร้อมด้วยโบสถ์ซินต์-อามันด์

**เกล** () เป็นเทศบาลและเมืองที่ตั้งอยู่ในจังหวัดแอนต์เวิร์ป ประเทศเบลเยียม โดยได้รับสถานะเป็นเมืองในช่วงคริสต์ทศวรรษ 1980 พื้นที่ของเมืองประกอบด้วยเซนทรัล-เกล (Central-Geel) ซึ่งเกิดจากการรวมตัวกันของเขตปาริช (parish) หรือย่านเก่าแก่ 4 แห่ง ได้แก่ ซินต์-อามันด์ (Sint-Amand) ซินต์-ดิมป์นา (Sint-Dimpna) โฮลเฟิน (Holven) และเอลซุม (Elsum) นอกจากนี้ ยังมีย่านรอบนอกที่ล้อมรอบศูนย์กลางเมือง ได้แก่ เท็นอาร์ด (Ten Aard) ทางทิศเหนือ เบล (Bel) ทางทิศตะวันออก วินเกิลอุมไฮเดอ (Winkelomheide) ทางทิศตะวันออกเฉียงใต้) สเตเลิน (Stelen) โอสเตอร์โล (Oosterlo) และซัมเมิล (Zammel) ทางทิศใต้ ปุนต์ (Punt) ทางทิศตะวันตกเฉียงใต้ และลาเริม (Larum) ทางทิศตะวันตก ในปี ค.ศ. 2021 เกลมีประชากรรวมทั้งหมด 40,781 คน มีพื้นที่ทั้งหมด 109.85 ตารางกิโลเมตร มีนักบุญองค์อุปถัมภ์ของเมืองคือนักบุญดิมฟ์นา (Saint Dymphna) ชาวไอร์แลนด์ ผู้เป็นแรงบันดาลใจให้เมืองนี้ริเริ่มวิธีการดูแลผู้ป่วยทางจิตแบบนอกสถานพยาบาล ซึ่งถือเป็นต้นแบบสำคัญระดับโลก

## อ้างอิง

หมวดหมู่:สถานที่ที่มีประชากรในประเทศเบลเยียม
เต็ด

thumb|เต็ดแบบกรวย
**เต็ด** หรือ **เฟืองท้ายแบบจำกัดการหมุนฟรี** (Limited Slip Differential, **LSD**) คือเฟืองท้ายรถยนต์ชนิดพิเศษที่ช่วยล็อกเพลาล้อขับเคลื่อนทั้งสองข้างให้หมุนไปด้วยกันเมื่อล้อข้างใดข้างหนึ่งเกิดอาการหมุนฟรีช่วยเพิ่มประสิทธิภาพการยึดเกาะถนน ลดอาการล้อฟรีทิ้ง ช่วยในการออกตัว และทำให้ออกโค้งได้ดีขึ้น เหมาะสำหรับทางลื่น ทางฝุ่น หรือรถแข่ง แรกเริ่มได้รับการคิดค้นโดยเชฟโรเลต

เต็ดมีหลายประเภท เช่น 1 way, 1.5 way, และ 2 way ซึ่งมีการทำงานแตกต่างกันไปเมื่อเร่งหรือชะลอความเร็ว

เพื่อให้ระบบทำงานได้อย่างถูกต้องและมีอายุการใช้งานยาวนาน จำเป็นต้องใช้น้ำมันเกียร์และเฟืองท้ายสำหรับเต็ดโดยเฉพาะ

## อ้างอิง

หมวดหมู่:ชิ้นส่วนยานยนต์
หมวดหมู่:วิศวกรรมยานยนต์
สถานเอกอัครราชทูตเกาหลีเหนือ ณ กรุงปักกิ่ง

**สถานเอกอัครราชทูตสาธารณรัฐประชาธิปไตยประชาชนเกาหลี ณ กรุงปักกิ่ง** คือคณะผู้แทนทางทูตของเกาหลีเหนือประจำประเทศจีน ตั้งอยู่ในเขตเฉาหยาง กรุงปักกิ่ง นอกเหนือจากสถานเอกอัครราชทูตในปักกิ่งแล้ว เกาหลีเหนือยังมีสถานกงสุลในตานตงและเฉิ่นหยาง สถานเอกอัครราชทูตแห่งนี้เป็นหนึ่งในสถานเอกอัครราชทูตที่มีขนาดใหญ่ที่สุดของเกาหลีเหนือ และมีหอพัก  จุดแลกเปลี่ยนเงินตรา ร้านแว่นตา รวมถึงร้านขายผักและผลไม้ เอกอัครราชทูตคนปัจจุบันคือรี รยง-นัม

## ประวัติศาสตร์
สถานเอกอัครราชทูตได้รับการก่อตั้งเมื่อวันที่ 6 กันยายน ค.ศ. 1986 หลังเปิดทำการได้ไม่นาน ภายหลังข่าวลือเรื่องอสัญกรรมของคิม อิล-ซ็อง สถานเอกอัครราชทูตเกาหลีเหนือ ณ กรุงปักกิ่ง ได้ออกแถลงการณ์ระบุว่าข้อกล่าวหานั้นไม่มีมูลความจริง อย่างไรก็ตาม สถานเอกอัครราชทูตได้ปิดรับผู้มาติดต่อทุกรายเป็นเวลาหลายวันก่อนอสัญกรรมที่เกิดขึ้นจริงของคิม ใน ค.ศ. 2017 มีการกล่าวหาว่าเนื่องจากการขาดแคลนงบประมาณ สถานเอกอัครราชทูตเกาหลีเหนือได้จำหน่ายอาวุธให้แก่ประเทศโมซัมบิก รวมถึงจำหน่ายเครื่องจักรกลให้แก่ลูกค้าชาวจีนจากภายในบริเวณสถานเอกอัครราชทูต มีรายงานว่าร้านอาหารในปักกิ่งที่ได้รับการสนับสนุนโดยสถานเอกอัครราชทูตเกาหลีเหนือจงใจขับไล่นักท่องเที่ยวชาวเกาหลีใต้ออกจากร้านเมื่อทราบสัญชาติของบุคคลเหล่านั้น สถานเอกอัครราชทูตเกาหลีเหนือยังได้ใช้แรงกดดันทางการทูตเพื่อให้มีการนำนิทรรศการของเกาหลีใต้ออกจากพื้นที่จัดแสดงภายในปักกิ่ง

ใน ค.ศ. 2017 *[[เอ็นเคนิวส์]]* รายงานว่าสถานเอกอัครราชทูตกำลังก่อสร้างโรงแรมสำหรับชาวเกาหลีเหนือที่มาเยือน มีรายงานว่าโรงแรมดังกล่าวใกล้จะเสร็จสมบูรณ์ในช่วงต้น ค.ศ. 2018 รวมถึงการจัดงานเลี้ยงเพื่อเฉลิมฉลองวันคล้ายวันเกิดของอดีตผู้นำเกาหลีเหนือ ใน ค.ศ. 2025 สถานเอกอัครราชทูตเกาหลีเหนือและสถานเอกอัครราชทูตจีน ณ กรุงเปียงยาง ตกลงที่จะขยายปฏิสัมพันธ์ทางเศรษฐกิจและสังคมเพื่อขยายความสัมพันธ์จีน–เกาหลีเหนือให้แน่นแฟ้นยิ่งขึ้น ในเดือนกันยายน ค.ศ. 2025 ระหว่างการเยือนประเทศจีนเพื่อเข้าร่วมพิธีสวนสนามวันชัย ค.ศ. 2025 คิม จ็อง-อึนได้เข้าพำนัก ณ สถานเอกอัครราชทูตนี้

## เอกอัครราชทูต

* อี จู-ย็อน
* คว็อน โอ-กิก
* ชเว อิล
* อี ย็อง-โฮ
* พัก เซ-ชัง
* ฮย็อน จุน-กุก
* ช็อน มย็อง-ซู
* ชิน อิน-ฮา
* จู ชัง-จุน
* ชเว จิน-ซู
* ชเว บย็อง-กวัน
* จี แจ-รย็อง
* รี รยง-นัม (ปัจจุบัน)

## แกลเลอรี

File:North Korean Embassy Beijing 9029.JPG|สถานทูตเกาหลีเหนือ
File:Immortality Tower in the embassy of North Korea, Beijing.jpg|หอคอยอมตะภายในสถานทูตเกาหลีเหนือ
File:North Korea Visa.jpeg|วีซ่าท่องเที่ยวที่ออกโดยสถานทูตเกาหลีเหนือ 


## ดูเพิ่ม
* สถานเอกอัครราชทูตจีน ณ กรุงเปียงยาง
* คณะผู้แทนทางทูตของประเทศเกาหลีเหนือ
* รายชื่อคณะผู้แทนทางทูตในประเทศจีน
* ความสัมพันธ์ระหว่างประเทศของเกาหลีเหนือ

## อ้างอิง


เกาหลีเหนือ
ปักกิ่ง
หมวดหมู่:ความสัมพันธ์จีน–เกาหลีเหนือ
หมวดหมู่:ก่อตั้งในปักกิ่งในปี พ.ศ. 2529
โตเกียวโดม (หน่วยวัด)

**โตเกียวโดม** (東京ドーム) เป็นหน่วยวัด พื้นที่ และ ปริมาตร ชนิดหนึ่งที่นิยมใช้ในประเทศญี่ปุ่น

โตเกียวโดม เป็นสนามกีฬาเบสบอลแบบโดมใน โตเกียว มีชื่อเสียงในฐานะอาคารขนาดใหญ่ในญี่ปุ่น ด้วยเหตุนี้บางครั้งจึงถูกนำมาใช้ในการสื่อสารมวลชนต่าง ๆ เพื่อเน้นขนาดหรือปริมาตรของวัตถุ และใช้ในการแปลง พื้นที่ และ ปริมาตร เช่น "พื้นที่ขนาดเท่ากับโตเกียวโดม xx โดม" หรือ "ปริมาตรขนาดเท่ากับโตเกียวโดม xx โดม"

## ปริมาณ
link=ファイル:単位としての東京ドーム.gif|200x200px

* ปริมาตร: ปริมาตรอย่างง่ายของโตเกียวโดมคือ 1,240,000 ลูกบาศก์เมตร
* พื้นที่: 46,755 ตารางเมตร (ประมาณ 4.7 เฮกตาร์) ซึ่งนับรวมถึงขอบเขตด้านนอกของที่นั่งผู้ชม อย่างไรก็ตาม พื้นที่สีฟ้าอ่อนในแผนภาพด้านบนคือพื้นที่ที่มีหลังคาสีขาวคลุมโดม หากใช้เฉพาะพื้นที่นี้ พื้นที่รวมทั้งหมดจะอยู่ที่ประมาณ 3.5 เฮกตาร์

## อ้างอิง

หมวดหมู่:หน่วยปริมาตร
หมวดหมู่:หน่วยพื้นที่
การเมืองเชิงปฏิบัติ

**การเมืองเชิงปฏิบัติ** () คือแนวทางการดำเนินนโยบายทางการทูตหรือการเมืองโดยพิจารณาจากสถานการณ์และปัจจัยต่าง ๆ เป็นหลัก มากกว่าการยึดมั่นในอุดมการณ์ ศีลธรรม หรือจริยธรรมอย่างเคร่งครัด ในแง่นี้ การเมืองเชิงปฏิบัติจึงมีแง่มุมทางปรัชญาที่คล้ายคลึงกับแนวคิดสัจนิยมและปฏิบัตินิยม

แม้โดยทั่วไปแล้วคำว่า *การเมืองเชิงปฏิบัติ* จะถูกใช้ในความหมายเชิงบวกหรือเป็นกลาง แต่ในบางครั้งก็ถูกนำมาใช้ในเชิงลบเพื่อสื่อถึงนโยบายที่ถูกมองว่าเป็นการข่มขู่ ไร้ศีลธรรม หรือใช้เล่ห์เหลี่ยมอุบายในการเมือง  บุคคลสำคัญที่สนับสนุนการเมืองเชิงปฏิบัติ ได้แก่ อ็อทโท ฟ็อน บิสมาร์ค เฮนรี คิสซินเจอร์ จอร์จ เอช. ดับเบิลยู. บุช จอร์จ เอฟ. เคนแนน ซบิกนีเยฟ เบรอซินสกี ฮันส์-ดีทริช เก็นเชอร์ เติ้ง เสี่ยวผิง ชาร์ล เดอ โกล และลี กวน ยู

## อ้างอิง

หมวดหมู่:ความสัมพันธ์ระหว่างประเทศ
หมวดหมู่:ลัทธินโยบายการต่างประเทศ
ซาราห์ บอนนิชิ

**ซาราห์ บอนนิชิ** (, ; เกิดวันที่ 30 พฤษภาคม ค.ศ. 1998) เป็นนักร้องและนักแต่งเพลงชาวมอลตา เธอเป็นตัวแทนของในการประกวดเพลงยูโรวิชันปี 2024 ด้วยเพลง "ลูป" โดยเธอตกรอบรองชนะเลิศ

## ประวัติ
ซาราห์เกิดในอิชชารา อาวเด็ช โดยเป็นบุตรีของมาร์เซล บอนนิชิ ซีอีโอของเมอร์คิวรีทาวเวอร์และสโมสรฟุตบอลฮัมรุนสปาร์ตัน เธอสำเร็จการศึกษาระดับปริญญาโทในสาขาการเงินและบัญชี

## ผลงานเพลง
### ซิงเกิล

## อ้างอิง

หมวดหมู่:นักร้องชาวมอลตาในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2539
หมวดหมู่:ผู้เข้าประกวดการประกวดเพลงยูโรวิชันปี 2024
เจอาเมอนา (เทศมณฑลอัลบา)

**เจอาเมอนา** (; ) หรือชื่อในอดีต *ซาซาวินต์ซา* (Sasavința) หรือ *ชาซาวินต์ซา* (Șasavința;  หรือ *Szászpataka*) เป็นอดีตหมู่บ้านในลุปชา เทศมณฑลอัลบาในภูมิภาคตรันซิลวาเนีย ประเทศโรมาเนีย

ในปี 1970 หมู่บ้านเจอาเมอนามีผู้อยู่อาศัยประมาณ 1000 คนในประมาณ 400 ครัวเรือน ก่อนที่ทั้งหมดจะถูกบังคับโยกย้ายออกเนื่องจากรัฐบาลโรมาเนียในเวลานั้นจะสร้างเขื่อนเก็บหางแร่ขึ้นโดยใช้พื้นที่ของหมู่บ้านนี้ เพื่อเก็บของเสียอุตสาหกรรมจากการทำเหมืองทองแดง *[[Roșia Poieni|รอชียาปอเยนี]]* ซึ่งตั้งอยู่ใกล้กัน ปัจจุบันส่วนใหญ่ของหมู่บ้านจมอยู่ใต้ทะเลของเสียอุตสาหกรรมซึ่งมีความลึก ณ ปี 2019 ประมาณ 100 เมตร ซึ่งรวมถึงโบสถ์ออร์ทอดอกซ์ประจำหมู่บ้านที่ในอดีตตั้งอยู่บนเนินเขา ณ ปี 2018 โบสถ์ดังกล่าวเหลือเพียงยอดหลังคาของหอคอยโบสถ์ที่โผล่เหนือทะเลขนาด 130 เฮกตาร์ ระดับน้ำยังคงสูงขึ้นอยู่ต่อเนื่อง โดยบริษัทเจ้าของเหมืองได้รับอนุญาตจากรัฐบาลให้สามารถทิ้งของเสียลงได้จนความสูงระดับน้ำสูงขึ้นอีก 30 เมตรจากระดับน้ำ ณ ปี 2019 อันหมายความว่ายอดหอคอยโบสถ์ดังกล่าวจะจมลงใต้น้ำโดยสมบูรณ์ในอีกไม่กี่ปีนับจากนั้น

ในปี 2019 บริษัทสื่อสัญชาติเยอรมัน อาร์เทอ เผยแพร่ภาพยนตร์ซึ่งบอกเล่าเรื่องราวของหมู่บ้านและการขับผู้อยู่อาศัยไม่กี่คนสุดท้ายของหมู่บ้านออก

ในปี 2024 ภาพยนตร์สารคดีเรื่อง *Where We Used to Sleep* (ที่ที่เราเคยนอน) ถูกเผยแพร่ ในภาพยนตร์นี้บอกเล่าเรื่องราวชีวิตของวาเลรียา ปรัตซา (Valeria Prața) ซึ่งเป็นหนึ่งในผู้อยู่อาศัยไม่กี่คนสุดท้ายในเจอาเมอนา ภาพยนตร์ดังกล่าวออกเดินสายฉายตามเทศกาลภาพยนตร์

## ผู้อยู่อาศัย
สำมะโนประชากร ณ ปี 1850 ระบุยอดผู้อยู่อาศัยในหมู่บ้านอยู่ที่ 1088 คน และมีประชากรมากที่สุดอยู่ที่ 1309 คน ณ ปี 1941 ในจำนวนนี้มีสิบคนที่ระบุตนเป็นชาวเยอรมัน จำนวนผู้อยู่อาศัยลดลงจนในปี 1977 เหลือ 45 คน ทั้งหมดเป็นชาวโรมาเนีย ในปี 2018 มีครัวเรือนอาศัยอยู่ทั้งหมด 11 ครัวเรือนตามทะเบียน

สำมะโนประชากร ณ ปี 2021 ไม่มีผู้อยู่อาศัยที่ขึ้นทะเบียนอาศัยในเจอาเมอนา

## อ้างอิง



หมวดหมู่:เมืองร้างในทวีปยุโรป
สัจนิยม (ความสัมพันธ์ระหว่างประเทศ)

ในทฤษฎีความสัมพันธ์ระหว่างประเทศ **สัจนิยม** () เป็นกรอบแนวคิดทางทฤษฎีที่มองการเมืองโลกเป็นการแข่งขันที่ยั่งยืนระหว่างรัฐที่มีผลประโยชน์ส่วนตนในการแย่งชิงอำนาจและตำแหน่งภายในระบบโลกที่ไร้ระเบียบและปราศจากอำนาจส่วนกลาง ลัทธิสัจนิยมเน้นที่รัฐในฐานะผู้กระทำหลักที่มีเหตุผล ซึ่งดำเนินไปตามระบบที่ถูกกำหนดโดยการเมืองแห่งอำนาจ ผลประโยชน์ของชาติ และการแสวงหาความมั่นคงและการรักษาตนเอง

สัจนิยมเกี่ยวข้องกับการใช้กำลังทหารและการสร้างพันธมิตรอย่างมีกลยุทธ์เพื่อเสริมสร้างอิทธิพลในระดับโลกไปพร้อมกับการรักษาสมดุลอำนาจ สงครามถูกมองว่าเป็นสิ่งที่หลีกเลี่ยงไม่ได้ในสภาวะไร้ระเบียบของสถานการณ์ทางการเมืองโลก สัจนิยมยังเน้นย้ำถึงพลวัตที่ซับซ้อนของภาวะกลืนไม่เข้าคายไม่ออกด้านความมั่นคง ซึ่งการกระทำเพื่อเหตุผลด้านความมั่นคงอาจนำไปสู่ความตึงเครียดระหว่างรัฐโดยไม่ตั้งใจ

สัจนิยมต่างจากจิตนิยมหรือเสรีนิยมตรงที่จิตนิยมเน้นย้ำถึงลักษณะการแข่งขันและความขัดแย้งของเวทีการเมืองโลก ตรงกันข้ามกับเสรีนิยมที่สนับสนุนความร่วมมือ สัจนิยมยืนยันว่าพลวัตของเวทีระหว่างประเทศนั้นหมุนรอบรัฐต่าง ๆ ที่พยายามส่งเสริมผลประโยชน์ของชาติและให้ความสำคัญกับความมั่นคง ในขณะที่จิตนิยมโน้มเอียงไปทางความร่วมมือและการพิจารณาด้านจริยธรรม สัจนิยมโต้แย้งว่ารัฐต่าง ๆ ดำเนินงานในโลกที่ปราศจากความยุติธรรมโดยเนื้อแท้ ซึ่งบรรทัดฐานทางจริยธรรมอาจใช้ไม่ได้

นักคิดแนวสัจนิยมยุคแรก ๆ ที่ได้รับความนิยม ได้แก่ ทิวซิดิดีส (ศตวรรษที่ 5 ก่อนคริสต์ศักราช) มาเกียเวลลี (คริสต์ศตวรรษที่ 16) ฮอบส์ (คริสต์ศตวรรษที่ 17) และรูโซ (คริสต์ศตวรรษที่ 18) คาร์ล ฟ็อน เคลาเซอวิทซ์ (ต้นคริสต์ศตวรรษที่ 19) อีกหนึ่งผู้มีส่วนร่วมในแนวคิดสัจนิยม มองว่าสงครามเป็นการกระทำทางการเมือง และให้ความสำคัญอย่างยิ่งต่ออำนาจทางทหาร เคลาเซอวิทซ์เชื่อว่าความขัดแย้งทางอาวุธนั้นโดยเนื้อแท้แล้วเป็นการต่อสู้ที่ไม่สมดุล โดยปกติจะมีผู้ชนะเพียงฝ่ายเดียวระหว่างสองฝ่าย และไม่มีสันติภาพเกิดขึ้น

แนวคิดสัจนิยมกลับมาได้รับความนิยมอีกครั้งในช่วงคริสต์ทศวรรษ 1930 ระหว่างภาวะเศรษฐกิจตกต่ำครั้งใหญ่ ในเวลานั้น ลัทธิสัจนิยมได้โต้แย้งกับความมองโลกในแง่ดีเชิงก้าวหน้าและเชิงปฏิรูปที่เกี่ยวข้องกับนักเสรีนิยมระหว่างประเทศ เช่น ประธานาธิบดีวูดโรว์ วิลสัน ของสหรัฐ แนวคิดสัจนิยมคลาสสิกในคริสต์ศตวรรษที่ 20 ซึ่งเป็นตัวอย่างโดยนักทฤษฎีเช่น ไรน์โฮลด์ นีบัวร์ และฮันส์ มอร์เกนเทา ได้พัฒนาไปสู่แนวคิดสัจนิยมใหม่ ซึ่งเป็นแนวทางที่เน้นวิทยาศาสตร์มากขึ้นในการศึกษาความสัมพันธ์ระหว่างประเทศที่พัฒนาขึ้นในช่วงครึ่งหลังของสงครามเย็น ในคริสต์ศตวรรษที่ 21 แนวคิดสัจนิยมได้กลับมาเฟื่องฟูอีกครั้ง โดยได้รับแรงหนุนจากความตึงเครียดที่เพิ่มขึ้นระหว่างมหาอำนาจของโลก นักคิดผู้ทรงอิทธิพลที่สุดของแนวคิดสัจนิยมทางการเมืองในปัจจุบัน ได้แก่ จอห์น เมียร์ไชเมอร์ และสตีเฟน วอลต์

ในการประชุมสภาเศรษฐกิจโลก ค.ศ. 2026 สุนทรพจน์ของนายกรัฐมนตรีมาร์ก คาร์นีย์ แห่งแคนาดา ได้วางกรอบความสัมพันธ์ระหว่างประเทศผ่านมุมมองของแนวคิดสัจนิยม โดยได้กล่าวถึงแนวทางที่เรียกว่า "สัจนิยมบนพื้นฐานของค่านิยม" ซึ่งเป็นแนวคิดที่เขายกให้แก่ประธานาธิบดีอเล็กซานเดอร์ สตัปป์ แห่งฟินแลนด์ โดยอ้างคำกล่าวของทิวซิดิดีสว่า "ผู้แข็งแกร่งทำในสิ่งที่ตนทำได้ และผู้ที่อ่อนแอต้องทนทุกข์ในสิ่งที่ตนต้องทน" เพื่ออธิบายสิ่งที่เขาเรียกว่า "ความเป็นจริงที่โหดร้าย" ซึ่งระเบียบระหว่างประเทศที่ยึดหลักกฎเกณฑ์หลังสงครามโลกครั้งที่สองนั้นใช้ไม่ได้อีกต่อไป

## อ้างอิง

หมวดหมู่:สัจนิยมทางการเมือง
หมวดหมู่:ทฤษฎีความสัมพันธ์ระหว่างประเทศ
ไวรัสนิปาห์

**ไวรัสนิปาห์** (; *Henipavirus nipahense*) เป็นไวรัสจากสัตว์สู่มนุษย์ที่มีค้างคาวเป็นพาหะ สามารถก่อให้เกิดการติดเชื้อไวรัสนิปาห์ในมนุษย์และสัตว์ชนิดอื่น ๆ ซึ่งเป็นโรคที่มีอัตราภาวะการตายสูงมาก (ร้อยละ 40-75) การระบาดของโรคที่เกิดจากไวรัสนิปาห์นั้นมีหลายครั้งในภูมิภาคแอฟริกาตะวันออกเฉียงใต้และเอเชียตะวันออกเฉียงใต้ ไวรัสนิปาห์จัดอยู่ในสกุล *Henipavirus* ร่วมกับไวรัสเฮนดรา ซึ่งเคยเป็นสาเหตุของการระบาดของโรคเช่นกัน

## อ้างอิง

หมวดหมู่:วิทยาไวรัสของสัตว์
หมวดหมู่:โรคติดเชื้อไวรัส
เจ้าพ่อ 7 คุก

***เจ้าพ่อ 7 คุก*** เป็นภาพยนตร์ไทยแนวโลดโผน ขนาด 35 มม. พากย์เสียงในฟิล์ม ปี พ.ศ. 2520 สร้างโดยกมลโปรดักชั่น กำกับโดยจรัล พรหมรังสี นำแสดงโดยสมบัติ เมทะนี, สรพงศ์ ชาตรี, นิรุตติ์ ศิริจรรยา, เนาวรัตน์ ยุกตะนันท์ และศิริขวัญ นันทศิริ เข้าฉายครั้งแรกเมื่อวันที่ 22 กันยายน พ.ศ. 2520 ที่โรงภาพยนตร์เพชรรามา-เพชรเอ็มไพร์

## เนื้อเรื่อง
ภาคภูมิ (สมบัติ เมทะนี) เป็นนักโทษคดีอุจฉกรรจ์ที่ถูกศาลพิพากษาจำคุกเป็นเวลา 3 ปี ภาคภูมิถูกส่งตัวไปคุมขังในเรือนจำหลายแห่ง แต่คุมขังเขาได้ไม่นาน เนื่องจากเขาสามารถหลบหนีออกจากเรือนจำได้ทุกครั้ง จนกลายเป็นนักโทษหลบหนีที่เจ้าหน้าที่ต้องติดตามตัวอย่างต่อเนื่อง

การหลบหนีของภาคภูมินำไปสู่การปฏิบัติการติดตามจับกุมของเจ้าหน้าที่ตำรวจ โดยมีนายตำรวจหนุ่มผู้หนึ่งเป็นผู้รับผิดชอบหลัก นายตำรวจรายนี้พ่อและแม่ของเขาถูกอาชญากรซึ่งกำลังถูกคุมขังอยู่ในเรือนจำฆ่าตาย

ด้วยความตั้งใจที่จะแก้แค้น นายตำรวจจึงวางแผนใช้ภาคภูมิ ซึ่งมีแนวโน้มจะหลบหนีอยู่แล้ว เป็นเครื่องมือในการพานักโทษเป้าหมายออกมาจากเรือนจำ เพื่อนำไปสู่การล้างแค้น

## นักแสดง
* สมบัติ เมทะนี รับบท ภาคภูมิ
* สรพงศ์ ชาตรี รับบท พลทหารทรงพล
* นิรุตติ์ ศิริจรรยา
* เนาวรัตน์ ยุกตะนันท์
* ศิริขวัญ นันทศิริ
* เกชา เปลี่ยนวิถี
* ดามพ์ ดัสกร

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์โลดโผนไทย
หมวดหมู่:ภาพยนตร์ที่กำกับโดย จรัล พรหมรังสี
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
จอห์น เมียร์ไชเมอร์

**จอห์น โจเซฟ เมียร์ไชเมอร์** (; เกิด 14 ธันวาคม 1947) เป็นนักรัฐศาสตร์และนักวิชาการด้านความสัมพันธ์ระหว่างประเทศชาวอเมริกัน เขาเป็นศาสตราจารย์เกียรติคุณด้านรัฐศาสตร์ อาร์. เวนเดลล์ แฮร์ริสัน แห่งมหาวิทยาลัยชิคาโก

เมียร์ไชเมอร์เป็นที่รู้จักกันดีที่สุดในฐานะผู้พัฒนาทฤษฎีสัจนิยมเชิงรุก (หรือสัจนิยมเชิงโครงสร้าง) ซึ่งอธิบายปฏิสัมพันธ์ระหว่างมหาอำนาจว่าถูกขับเคลื่อนเป็นหลักโดยความปรารถนาอย่างมีเหตุผลที่จะบรรลุอำนาจครอบงำในระบบระหว่างประเทศที่ไร้ระเบียบ ตามทฤษฎีของเขา ในหนังสือ *The Tragedy of Great Power Politics* ที่ตีพิมพ์ใน ค.ศ. 2001 เมียร์ไชเมอร์กล่าวว่าอำนาจที่เพิ่มขึ้นของจีนมีแนวโน้มที่จะนำไปสู่ความขัดแย้งกับสหรัฐอเมริกา

ในหนังสือ *The Israel Lobby and U.S. Foreign Policy* ที่ตีพิมพ์ในปี ค.ศ. 2007 เมียร์ไชเมอร์โต้แย้งว่ากลุ่มล็อบบี้อิสราเอลมีอิทธิพลอย่างมากต่อนโยบายต่างประเทศของสหรัฐในตะวันออกกลาง งานเขียนล่าสุดของเขาเน้นไปที่การวิพากษ์วิจารณ์ "ระเบียบระหว่างประเทศแบบเสรีนิยม" (ซึ่งอธิบายไว้ในหนังสือ *The Great Delusion: Liberal Dreams and International Realities* ที่ตีพิมพ์ในปี ค.ศ. 2018) และเหตุผลที่เขาเชื่อว่าตะวันตกเป็นต้นเหตุของสงครามรัสเซีย-ยูเครน

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2490
หมวดหมู่:บุคคลที่ยังมีชีวิตอยู่
อลิส กลาสตัน

**อลิส กลาสตัน** (;  – 13 เมษายน ค.ศ. 1546) เป็นเด็กหญิงชาวอังกฤษอายุ 11 ขวบจากลิตเติลเวนล็อกที่ถูกแขวนคอที่มัชเวนล็อก ชรอปเชอร์ ประเทศอังกฤษในรัชสมัยพระเจ้าเฮนรีที่ 8 แห่งอังกฤษ เธออาจเป็นเด็กหญิงที่อายุน้อยที่สุดที่ถูกประหารชีวิตอย่างถูกกฎหมายในประเทศอังกฤษ แม้ว่าจอห์น ดีนวัย 8 หรือ 9 ขวบจะถูกแขวนคอในข้อหาลอบวางเพลิงใน ค.ศ. 1629 ก็ตาม ไม่มีใครทราบแน่ชัดว่าเธอถูกกล่าวหาว่าก่ออาชญากรรมใด แต่มีการคาดการณ์ว่าเธอถูกกล่าวหาว่าทำการฆาตกรรมหรือใช้เวทมนตร์ แม้จะไม่ทราบคดีที่แน่ชัด แต่การใช้เวทมนตร์น่าจะเป็นไปได้มากกว่า เนื่องจากมีการออกกฎหมายว่าด้วยเวทมนตร์เพียง 4 ปีก่อนที่เธอจะเสียชีวิต เธอถูกแขวนคอพร้อมกับคนอื่นอีกสองคน เซอร์ทอมัส บัตเลอร์ เจ้าอาวาสแห่งมัชเวนล็อก บันทึกการฝังศพของกลาสตันไว้ที่โบสถ์ของเขา

ในเดือนตุลาคม ค.ศ. 2014 พอล อีแวนส์ นักเขียน ได้เผยแพร่ละครวิทยุแนวเหนือธรรมชาติเรื่อง *The Spirit Child* ซึ่งเป็นเรื่องราวเกี่ยวกับเหตุการณ์ที่นำไปสู่การประหารชีวิตของเธอ

ใน ค.ศ. 2024 มีการประกาศว่าจะมีการสร้างภาพยนตร์เรื่องยาวชื่อ ‘Dreams of an Eleven Year Old Witch’ ซึ่งเล่าเรื่องราวชีวิตของอลิส

## อ้างอิง

หมวดหมู่:บุคคลที่เกิดในคริสต์ทศวรรษ 1530
หมวดหมู่:เด็กที่ถูกประหารชีวิตในสหราชอาณาจักร
หมวดหมู่:สตรีชาวอังกฤษที่ถูกประหารชีวิต
หมวดหมู่:บุคคลที่ถูกประหารชีวิตในราชอาณาจักรอังกฤษด้วยการแขวนคอ
อเล็กซานเดอร์ สตัปป์

**ไค-เยอราน อเล็กซานเดอร์ สตัปป์** (; เกิด 1 เมษายน ค.ศ. 1968) เป็นประธานาธิบดีฟินแลนด์ ซึ่งเข้ารับตำแหน่งในปี ค.ศ. 2024 ก่อนหน้านี้เคยดำรงตำแหน่งนายกรัฐมนตรีของฟินแลนด์ระหว่าง ค.ศ. 2014-2015

เขาเริ่มก้าวเข้าสู่แวดวงการเมืองในฐานะนักวิจัยผู้เชี่ยวชาญด้านกิจการของสหภาพยุโรป และได้รับเลือกเข้าสู่รัฐสภายุโรปใน ค.ศ. 2004 ในฐานะสมาชิกพรรคพันธมิตรแห่งชาติ ใน ค.ศ. 2008 สตัปป์ได้รับการแต่งตั้งเป็นรัฐมนตรีว่าการกระทรวงการต่างประเทศ และใน ค.ศ. 2011 เขาได้รับเลือกเข้าสู่รัฐสภาฟินแลนด์เป็นครั้งแรกในฐานะสมาชิกสภาผู้แทนราษฎรด้วยคะแนนเสียงสูงสุดเป็นอันดับสอง จากนั้นเขาได้รับการแต่งตั้งเป็นรัฐมนตรีว่าการกระทรวงกิจการยุโรปและการค้าในคณะรัฐมนตรีของยืร์กี กาไตเนน

เมื่อกาไตเนนลาออกจากตำแหน่งนายกรัฐมนตรีและประธานพรรคพันธมิตรแห่งชาติใน ค.ศ. 2014 สตัปป์ได้รับการเลือกตั้งเป็นประธานพรรค เขาได้จัดตั้งรัฐบาลผสมห้าพรรค และได้รับการแต่งตั้งอย่างเป็นทางการให้ดำรงตำแหน่งนายกรัฐมนตรีโดยประธานาธิบดีเซาลี นีนิสเตอ เมื่อวันที่ 24 มิถุนายน ค.ศ. 2014 ในการเลือกตั้งรัฐสภาที่จัดขึ้นในเดือนเมษายน ค.ศ. 2015 พรรคพันธมิตรแห่งชาติของสตัปป์สูญเสียสถานะพรรคที่ใหญ่ที่สุด โดยได้คะแนนเสียงเป็นอันดับสองและจำนวนที่นั่งเป็นอันดับสาม หลังจากการเจรจาจัดตั้งรัฐบาลผสมระหว่างพรรคกลางที่ชนะการเลือกตั้ง พรรคฟินน์ และพรรคพันธมิตรแห่งชาติ สตัปป์ได้รับการแต่งตั้งให้ดำรงตำแหน่งรัฐมนตรีว่าการกระทรวงการคลังเมื่อวันที่ 29 พฤษภาคม ค.ศ. 2015 โดยนายกรัฐมนตรีคนใหม่ที่ได้รับเลือกตั้งคือ ยูฮา ซิปิแล

ใน ค.ศ. 2016 ความเป็นผู้นำของสตัปป์ถูกท้าทายจากภายในพรรคโดยสมาชิกสภาผู้แทนราษฎร เอลินา เลโปแมกี และรัฐมนตรีว่าการกระทรวงมหาดไทย เปเตรี ออร์โป ในวันที่ 11 มิถุนายน สตัปป์พ่ายแพ้ในการเลือกตั้งหัวหน้าพรรคให้กับออร์โปในการประชุมพรรค หลังจากลาออกจากตำแหน่งรัฐมนตรีว่าการกระทรวงการคลัง และปฏิเสธตำแหน่งรัฐมนตรีอื่น ๆ สตัปป์ลาออกจากตำแหน่งสมาชิกสภาผู้แทนราษฎรใน ค.ศ. 2017 เพื่อรับตำแหน่งรองประธานธนาคารเพื่อการลงทุนแห่งยุโรป หลังจากวาระการดำรงตำแหน่งที่ธนาคารเพื่อการลงทุนแห่งยุโรปสิ้นสุดลงในเดือนมกราคม ค.ศ. 2020 เขาได้รับเลือกให้เป็นผู้อำนวยการและศาสตราจารย์ของโรงเรียนธรรมาภิบาลข้ามชาติที่สถาบันมหาวิทยาลัยยุโรป

ในเดือนสิงหาคม ค.ศ. 2023 สตัปป์ประกาศการตัดสินใจลงสมัครรับเลือกตั้งประธานาธิบดีฟินแลนด์ ค.ศ. 2024 เขาได้คะแนนเสียงเป็นอันดับหนึ่งในรอบแรกเมื่อวันที่ 28 มกราคม และชนะการเลือกตั้งรอบสองเมื่อวันที่ 11 กุมภาพันธ์ โดยได้รับคะแนนเสียงร้อยละ 51.6 เอาชนะเปกา ฮาวิสโต อดีตรัฐมนตรีต่างประเทศ สตัปป์เป็นประธานาธิบดีฟินแลนด์เชื้อสายสวีเดนคนที่สองในประวัติศาสตร์ฟินแลนด์ต่อจากคาร์ล กุสตาฟ เอมิล มันเนอร์เฮม และเป็นคนแรกที่ได้รับเลือกตั้ง

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2511
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีฟินแลนด์
หมวดหมู่:ประธานาธิบดีฟินแลนด์
เอวา มารียา

**เอวา มารียา กาวัช ปุช** (; เกิดวันที่ 20 ธันวาคม ค.ศ. 2005) หรือชื่อในวงการ **เอวา มารียา** เป็นนักร้อง นักแต่งเพลง และนักไวโอลินชาวลักเซมเบิร์ก เธอจะเป็นตัวแทนของในการประกวดเพลงยูโรวิชันปี 2026 ด้วยเพลง "มาเทอร์เนเจอร์"

## ชีวิตช่วงต้น
เอวาเกิดและเติบโตในลักเซมเบิร์ก โดยเธอเป็นบุตรีของมาริน ปุช และนาตาชา ปุช ซึ่งมีถิ่นกำเนิดในประเทศสโลวีเนีย โดยบิดามาจากลูบลิยานาและมารดามาจากเบลตินซี

เธอจบการศึกษาด้านดนตรีจากวิทยาลัยดนตรีแห่งลักเซมเบิร์ก โดยเธอเรียนไวโอลิน ร้องเพลง เปียโน และกีตาร์เบส ตั้งแต่ดนตรีแจ๊สและคลาสสิกไปจนถึงแนวเพลงป๊อป/ร็อก ในปี 2026 เธอกำลังศึกษาการประพันธ์ดนตรีในชั้นปีสุดท้ายที่ลอนดอน

## อาชีพ
เมื่อวันที่ 30 ตุลาคม ค.ศ. 2025 อาร์ทีแอลประกาศว่าเอวาเป็นหนึ่งในผู้เข้าแข่งขันในการประกวดเพลงลักเซมเบิร์กปี 2026 ด้วยผลงานเพลง "มาเทอร์เนเจอร์" เธอผ่านเข้ารอบชิงชนะเลิศ และต่อมาได้รับคะแนนสูงสุดจากทั้งคณะกรรมการและผู้ชมในรอบชิงชนะเลิศนั้นซึ่งจัดขึ้นเมื่อวันที่ 24 มกราคม ค.ศ. 2026 และได้ชนะการประกวดนี้ไป แเธอได้รับสิทธิ์เป็นตัวแทนประเทศลักเซมเบิร์กในการประกวดเพลงยูโรวิชันปี 2026 ที่จัดขึ้นในเวียนนา ประเทศออสเตรีย

## ผลงานเพลง
### ซิงเกิล

## อ้างอิง

หมวดหมู่:นักร้องชาวลักเซมเบิร์กในศตวรรษที่ 21
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2548
หมวดหมู่:ผู้เข้าประกวดการประกวดเพลงยูโรวิชันปี 2026
อิกแซล

thumb|ศาลาว่าการเทศบาลเมืองอิกแซล มองจากจัตุรัสแฟร์นันด์ ค็อก (Place Fernand Cocq)

**อิกแซล** () หรือ **แอลเซอเนอ** () เป็นหนึ่งในเทศบาล 19 แห่งของเขตเมืองหลวงบรัสเซลส์ ประเทศเบลเยียม ตั้งอยู่ทางตะวันออกเฉียงใต้ของใจกลางเมืองบรัสเซลส์ โดยมีนครบรัสเซลส์คั่นพื้นที่ระหว่างตรงกลางออกเป็นสองส่วนเท่ากัน นอกจากนี้ยังติดกับเทศบาลโอเดอร์แกม เอเตอร์เบก ฟอแร อุกล์ แซ็ง-ฌีล และวาแตร์มาล-บัวฟอร์

ณ วันที่ 1 มกราคม ค.ศ. 2023 เทศบาลแห่งนี้มีประชากร 88,521 คน มีพื้นที่ทั้งหมด 6.41 ตารางกิโลเมตร ทำให้มีความหนาแน่นของประชากรอยู่ที่ 13,807 คนต่อตารางกิโลเมตร เช่นเดียวกับเทศบาลอื่น ๆ ในบรัสเซลส์ อิกแซลเป็นพื้นที่ที่ใช้ภาษาฝรั่งเศสและภาษาดัตช์ควบคู่กันตามกฎหมาย และโดยทั่วไปถือว่าเป็นพื้นที่ที่ร่ำรวยในแคว้น และเป็นที่รู้จักเป็นพิเศษสำหรับชุมชนผู้อพยพจากยุโรปและคองโก

## อ้างอิง

หมวดหมู่:สถานที่ที่มีประชากรในประเทศเบลเยียม
ตำบลทุ่งหว้า

**ทุ่งหว้า** เป็นตำบลในอำเภอทุ่งหว้า จังหวัดสตูล เป็นที่ตั้งของอุทยานธรณีโลกสตูล (Satun Geopark) ซึ่งเป็น 1 ใน 120 แห่งอุทยานธรณีโลกของยูเนสโก และเป็นที่ตั้งศูนย์ราชการของอำเภอ  

## ที่ตั้งและอาณาเขต
ตำบลทุ่งหว้า มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลทุ่งยาว ตำบลลิพัง ตำบลปะเหลียน (อำเภอปะเหลียน จังหวัดตรัง)
* **ทิศตะวันออก** ติดต่อกับตำบลตะโหมด (อำเภอตะโหมด จังหวัดพัทลุง) และตำบลหนองธง (อำเภอป่าบอน จังหวัดพัทลุง)
* **ทิศใต้** ติดต่อกับตำบลควนกาหลง (อำเภอควนกาหลง) และตำบลปาล์มพัฒนา (อำเภอมะนัง)
* **ทิศตะวันตก** ติดต่อกับตำบลน้ำผุด (อำเภอละงู) และตำบลป่าแก่บ่อหิน ตำบลนาทอน
thumb|275x275px|อุทยานธรณีโลกสตูล

## ประวัติ
พื้นที่ตำบลทุ่งหว้าเดิมเรียกว่า "สุไหงอุเป" หมายถึง คลองกาบหมาก ปี พ.ศ. 2440 ได้มีการทำการค้ากับชาวต่างประเทศมีความเจริญรุ่งเรืองมาก สินค้าที่มีชื่อเสียงคือ พริกไทย ในภูมิภาคแถบนี้ขนานนามว่า "ปีนังน้อย" หลังจากรัฐบาลไทยและรัฐบาลอังกฤษได้ตกลงแบ่งเขตระหว่างประเทศไทยกับประเทศมาเลเซียแล้ว สุไหงอุเปได้ยกฐานะเป็นอำเภอชื่อ อำเภอสุไหงอุเป ขึ้นตรงกับจังหวัดสตูลของมณฑลภูเก็ต ต่อมาได้มีการเปลี่ยนแปลงชื่ออำเภอและตำบลสุไหงอุเป เป็นชื่อ "อำเภอทุ่งหว้า" และ"ตำบลทุ่งหว้า" โดยชื่อ "ทุ่งหว้า" มาจากที่ตั้งของตลาด ร้านค้า สถานที่ราษฎรตั้งอยู่กลางทุ่ง มีต้นหว้าอยู่มากมาย จึงเรียกกันว่า *ทุ่งหว้า*

จังหวัดสตูลได้พิจารณาย้ายที่ว่าการอำเภอทุ่งหว้าไปตั้งที่ตำบลกำแพง กิ่งอำเภอละงู เนื่องจากตำบลทุ่งหว้าไม่มีความเป็นศูนย์กลางของพื้นที่ สถานที่ตั้งอำเภอไม่สะดวกในการติดต่อราชการ จึงให้กิ่งอำเภอตั้งขึ้นเป็น อำเภอละงู ส่วนที่ว่าการอำเภอกิ่งอำเภอละงู ให้ย้ายมาตั้งที่บริเวณที่ว่าการอำเภอทุ่งหว้า (เดิม) และลดฐานะเป็น กิ่งอำเภอทุ่งหว้า ซึ่งเหลือพื้นที่เพียง 3 ตำบล คือ ตำบลทุ่งหว้า ตำบลมะหงัง และตำบลเปรีย ก่อนที่ปี พ.ศ. 2485 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทยได้ยุบตำบลเปรียรวมเข้ากับตำบลทุ่งหว้าเพื่อประหยัดงบประมาณ

ปี พ.ศ. 2498 พื้นที่ตั้งของเมืองสุไหงอุเปเดิม มีพื้นที่เจริญขึ้นทั้งร้านค้า ตึกแถว โรงสี รวมทั้งสถานีตำรวจ ท่าเรือ จึงตั้งเป็นสุขาภิบาลทุ่งหว้า ส่วนพื้นที่นอกเขตสุขาภิบาลได้จัดตั้งเป็นองค์การบริหารส่วนตำบลในภายหลัง ต่อมาเนื่องจากหลักเกณฑ์การตั้งอำเภอต้องมีตำบลไม่น้อยกว่า 3 ตำบล (เดิม) ปี พ.ศ. 2515 ตำบลทุ่งหว้าได้แยกพื้นที่ 6 หมู่บ้าน คือ หมู่ 2 บ้านนากลาง, หมู่ 4 บ้านวังตง, หมู่ 7 บ้านท่าข้ามควาย, หมู่ 8 บ้านท่าศิลา และหมู่ 12 บ้านนาทอน ตั้งเป็น ตำบลนาทอน เมื่อมีพื้นที่ 3 ตำบลจึงยกฐานะขึ้นเป็น อำเภอทุ่งหว้า 

ก่อนที่ปี พ.ศ. 2525 ตำบลทุ่งหว้าได้แยกพื้นที่ 7 หมู่บ้าน คือ หมู่ 3 บ้านทุ่งดินลุ่ม, หมู่ 8 บ้านทุ่งขมิ้น, หมู่ 10 บ้านป่าแก่บ่อหิน, หมู่ 12 บ้านคลองห้วยบ่า, หมู่ 13 บ้านขุมทรัพย์, หมู่ 14 บ้านสะพานวา และหมู่ 15 บ้านเขาแดง ตั้งเป็น ตำบลป่าแก่บ่อหิน**' ตำบลทุ่งหว้าจึงเหลือพื้นที่ 8 หมู่บ้าน (ในขณะนั้น)

== การปกครองส่วนภูมิภาค ==

=== การปกครองส่วนภูมิภาค ===
ตำบลทุ่งหว้าแบ่งพื้นที่การปกครองออกเป็น 10 [[หมู่บ้าน]] ได้แก่

* **หมู่ที่ 1** บ้านท่าอ้อย (อยู่ใน [[เทศบาลตำบลทุ่งหว้า|ทต.ทุ่งหว้า]])
* **หมู่ที่ 2** บ้านท่าเรือ (อยู่ใน ทต.ทุ่งหว้า)
* **หมู่ที่ 3** บ้านในบ้าน (อยู่ใน ทต.ทุ่งหว้า)
* **หมู่ที่ 4** บ้านทุ่งปรือ (บางส่วนอยู่ใน ทต.ทุ่งหว้า)
* **หมู่ที่ 5** บ้านท่าขาม
* **หมู่ที่ 6** บ้านโพธิ์ (อยู่ใน ทต.ทุ่งหว้า)
* **หมู่ที่ 7** บ้านคีรีวง
* **หมู่ที่ 8** บ้านควนตำเสา
* **หมู่ที่ 9** บ้านราวปลา
* **หมู่ที่ 10''' บ้านธารปลิว

## อ้างอิง

ทุ่งหว้า
LSD (แก้ความกำกวม)

**LSD** อาจหมายถึง
* แอลเอสดี (LySergic acid Diethylamide)
* เต็ด (Limited Slip Differential)
เสิ่น เยว่

**เสิ่น เยว่** (; เกิด 27 กุมภาพันธ์ ค.ศ. 1997) เป็นนักแสดงและนางแบบชาวจีน เธอเป็นที่รู้จักจากบทบาทในละครเรื่อง *[[นับแต่นั้น... ฉันรักเธอ]]* (2017), *[[รักใสใสหัวใจ 4 ดวง]]* (2018), *[[จูบปั๊บสลับดวง]]* (2020) และ *[[ตัวร้ายที่รัก]]* (2022)

## ประวัติ
**เสิ่น เยว่** เกิดที่เมืองเส้าหยาง มณฑลหูหนาน สาธารณรัฐประชาชนจีน ในปี ค.ศ. 2014 เธอเข้าศึกษาในสาขาวารสารศาสตร์และการสื่อสารที่มหาวิทยาลัยครูหูหนาน และฝึกงานที่สถานีโทรทัศน์หูหนาน ระหว่างศึกษาอยู่ชั้นปีที่สองในมหาวิทยาลัย เพื่อนที่เป็นช่างภาพได้เผยแพร่ภาพถ่ายของเธอทางอินเทอร์เน็ต

## อาชีพ
เสิ่น เยว่ เข้าร่วมรายการเรียลลิตี้ *Summer Sweetie* ของสถานีโทรทัศน์หูหนาน และต่อมาได้เป็นนักศึกษาฝึกงานในรายการ *Happy Camp*

ในปี ค.ศ. 2017 เสิ่น เยว่เป็นที่รู้จักจากบท เฉิน เสี่ยวซี ในละครแนวโรแมนติกวัยเรียนเรื่อง *[[นับแต่นั้น... ฉันรักเธอ]]* ของเทนเซ็นต์ วิดีโอ ที่แสดงร่วมกับหู อีเทียน ซึ่งดัดแปลงจากนวนิยายเรื่อง *To Our Pure Little Beauty* ของ จ้าว กานกาน

ในปี ค.ศ. 2018 เสิ่น เยว่รับบท ตง ซันไช่ ในละครโทรทัศน์เรื่อง *[[รักใสใสหัวใจ 4 ดวง]]* ซึ่งดัดแปลงจากมังงะแนวโชโจะเรื่อง *[[สาวแกร่งแรงเกินร้อย]]* (花より男子 Hana Yori Dango) ผลงานของโยโกะ คามิโอะ

## ผลงานการแสดง
### ภาพยนตร์

### ซีรีส์

## อ้างอิง

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวจีนในศตวรรษที่ 21
หมวดหมู่:นักแสดงหญิงจากมณฑลหูหนาน
หมวดหมู่:นักแสดงภาพยนตร์หญิงชาวจีน
หมวดหมู่:นักแสดงละครโทรทัศน์หญิงชาวจีน
โอกากิ

[thumb|ขนมโอกากิวางขายอยู่หน้าร้านใน[คาวาโงเอะ (จังหวัดไซตามะ)|เมืองคาวาโงเอะ จังหวัดไซตามะ ประเทศญี่ปุ่น (ปี 2008)]]
**โอกากิ** () เป็นขนมชนิดหนึ่งที่ทำจาก ข้าวเหนียว เป็นหนึ่งในเจ็ดประเภทของข้าวเกรียบที่กำหนดโดยสมาคมอุตสาหกรรมข้าวเกรียบแห่งชาติญี่ปุ่น (เพื่อแยกความแตกต่างจากอาราเระ และข้าวเกรียบประเภทอื่น ๆ) นอกจากจะเรียกว่าโอกากิแล้วยังมีชื่อเรียกอื่นว่า **คากิโมจิ** (欠餅 หรือ 掻き餅)

## อ้างอิง

หมวดหมู่:วางาชิ
กองทุน

**กองทุน** อาจหมายถึง
* เงินทุน – เงินหรือทรัพยากรที่จัดสรรเพื่อวัตถุประสงค์บางประการ เช่น โครงการหรือกิจการ
* กองทุนรวม – การลงทุนที่ระดมเงินจากผู้ลงทุนหลายรายเพื่อจัดการลงทุนรวมกัน
* กองทุนความมั่งคั่งแห่งชาติ – กองทุนการลงทุนที่รัฐเป็นเจ้าของ
กองทุนประกันสังคม

[thumb|ตราสัญลักษณ์[สำนักงานประกันสังคม หน่วยงานที่บริหารระบบประกันสังคมและกองทุนที่เกี่ยวข้องในประเทศไทย]]

**กองทุนประกันสังคม** คือกองทุนที่จัดตั้งขึ้นเพื่อเป็นแหล่งเงินสำหรับจ่ายสิทธิประโยชน์ให้แก่ผู้ประกันตนตามระบบประกันสังคมของประเทศไทย โดยอยู่ภายใต้การบริหารจัดการของสำนักงานประกันสังคมตามกฎหมายที่เกี่ยวข้อง

กองทุนประกันสังคมมีวัตถุประสงค์เพื่อรองรับการจ่ายสิทธิประโยชน์แก่ผู้ประกันตนในกรณีต่าง ๆ ตามที่กฎหมายกำหนด เช่น กรณีเจ็บป่วย คลอดบุตร ทุพพลภาพ เสียชีวิต สงเคราะห์บุตร ชราภาพ และว่างงาน โดยรายได้ของกองทุนประกันสังคมโดยทั่วไปประกอบด้วยเงินสมทบจากผู้ประกันตน นายจ้าง และรัฐ รวมถึงผลประโยชน์จากการบริหารจัดการเงินกองทุนตามหลักเกณฑ์ที่กำหนด

## การบริหารจัดการ
กองทุนประกันสังคมอยู่ภายใต้การกำกับดูแลและบริหารจัดการโดยสำนักงานประกันสังคม ซึ่งมีหน้าที่ดำเนินงานด้านการจัดเก็บเงินสมทบ การจ่ายสิทธิประโยชน์ และการบริหารเงินกองทุนให้เป็นไปตามกฎหมายและระเบียบที่เกี่ยวข้อง โดยสำนักงานประกันสังคมมีการเผยแพร่รายงานและเอกสารที่เกี่ยวข้องกับการดำเนินงานและการบริหารเงินลงทุนของกองทุนผ่านช่องทางทางการ โดยกองทุนประกันสังคมเป็นกลไกทางการเงินหลักของระบบประกันสังคม โดยทำหน้าที่รองรับการจัดเก็บเงินสมทบและการจ่ายสิทธิประโยชน์ให้แก่ผู้ประกันตนตามเงื่อนไขที่กำหนด

## ดูเพิ่ม
* ประกันสังคม
* สำนักงานประกันสังคม
* กองทุนเงินทดแทน

## อ้างอิง

## แหล่งข้อมูลอื่น
* รายงานผลการดำเนินงานประจำปีบัญชีของกองทุนประกันสังคม - ศูนย์ข้อมูลข่าวสารอิเล็กทรอนิกส์ของราชการ

หมวดหมู่:กองทุน
หมวดหมู่:ประกันสังคม
กองทุนเงินทดแทน

[thumb|ตราสัญลักษณ์[สำนักงานประกันสังคม หน่วยงานที่บริหารกองทุนเงินทดแทนในประเทศไทย]]

**กองทุนเงินทดแทน** คือกองทุนที่จัดตั้งขึ้นเพื่อให้ความคุ้มครองและจ่ายเงินทดแทนแก่ลูกจ้างในกรณีประสบอันตราย เจ็บป่วย ทุพพลภาพ หรือเสียชีวิตเนื่องจากการทำงาน โดยกองทุนมีแหล่งเงินมาจากเงินสมทบของนายจ้าง และอยู่ภายใต้การบริหารจัดการของสำนักงานประกันสังคมสังกัดกระทรวงแรงงาน ตามพระราชบัญญัติเงินทดแทน พ.ศ. 2537 กองทุนเงินทดแทนมีวัตถุประสงค์เพื่อช่วยเหลือลูกจ้างและทายาทในการชดเชยรายได้และค่าใช้จ่ายที่เกี่ยวข้องจากการประสบอันตรายหรือเจ็บป่วยเนื่องจากการทำงาน รวมถึงการให้สิทธิประโยชน์ตามเงื่อนไขที่กฎหมายกำหนด กองทุนเงินทดแทนเป็นระบบความคุ้มครองที่เกี่ยวข้องกับแรงงานเช่นเดียวกับประกันสังคม แต่มีลักษณะเฉพาะคือมุ่งคุ้มครองกรณีที่เกิดขึ้นจากการทำงาน โดยมีเป้าหมายเพื่อให้ลูกจ้างได้รับเงินทดแทนแทนนายจ้างตามเงื่อนไขที่กฎหมายกำหนด

ระบบกองทุนเงินทดแทนในประเทศไทยเริ่มดำเนินการในระยะเริ่มต้นภายใต้ประกาศคณะปฏิวัติฉบับที่ 103 และเริ่มดำเนินการเมื่อวันที่ 1 มกราคม พ.ศ. 2517 โดยในช่วงแรกให้ความคุ้มครองเฉพาะกิจการที่มีลูกจ้างตั้งแต่ 20 คนขึ้นไปในเขตกรุงเทพมหานคร ทั้งนี้ กองทุนเงินทดแทนมีลักษณะเฉพาะคือมุ่งคุ้มครองกรณีที่เกิดขึ้นจากการทำงาน และเป็นระบบความคุ้มครองแรงงานที่เกี่ยวข้องกับประกันสังคมในด้านการดูแลแรงงานและความมั่นคงทางสังคม

## การบริหารจัดการ
กองทุนเงินทดแทนอยู่ภายใต้การกำกับดูแลและบริหารจัดการโดยสำนักงานประกันสังคม ซึ่งมีหน้าที่ดำเนินการเกี่ยวกับการรับเงินสมทบ การพิจารณาสิทธิ การจ่ายเงินทดแทน และการดำเนินงานตามหลักเกณฑ์ที่กฎหมายกำหนด โดยสำนักงานประกันสังคมมีช่องทางเผยแพร่ข้อมูลและบริการที่เกี่ยวข้องกับกองทุนเงินทดแทนผ่านเว็บไซต์ทางการ

## สิทธิประโยชน์
สิทธิประโยชน์ของกองทุนเงินทดแทนโดยทั่วไปเป็นการช่วยเหลือลูกจ้าง (หรือทายาท) เมื่อประสบอันตรายหรือเจ็บป่วยเนื่องจากการทำงาน โดยมีประเภทสิทธิประโยชน์สำคัญ ดังนี้

## ดูเพิ่ม
* ประกันสังคม
* สำนักงานประกันสังคม
* กองทุนประกันสังคม

## อ้างอิง

## แหล่งข้อมูลอื่น
* 

หมวดหมู่:กองทุน
หมวดหมู่:ประกันสังคม
ชาวเดอร์

**ชาวเดอร์** () เป็นซุปข้นชนิดหนึ่งที่ปรุงด้วยนมหรือครีม เนยจืด และอาหารทะเลหรือผัก อาจเสิร์ฟพร้อมแครกเกอร์หอยนางรม หรือแครกเกอร์เค็มเป็นเครื่องเคียง และอาจโรยแครกเกอร์ชิ้นเล็ก ๆ ไว้ด้านบนของซุปก็ได้

ซุปชาวเดอร์หอยลายจากนิวอิงแลนด์ มักทำจากหอยลายสับและมันฝรั่งหั่นเต๋า ในฐานครีมและนมผสม มักใส่เนยเล็กน้อย ซุปชาวเดอร์ชนิดอื่น ๆ ที่นิยม ได้แก่ ซุปชาวเดอร์ทะเล ซึ่งมักประกอบด้วยปลา หอยลาย และหอยชนิดอื่น ๆ ซุปชาวเดอร์เนื้อแกะหรือเนื้อลูกวัวที่ทำจากข้าวบาร์เลย์ ซุปชาวเดอร์ข้าวโพด ซึ่งใช้ข้าวโพดแทนหอยลาย ซุปชาวเดอร์ปลาชนิดต่าง ๆ และซุปชาวเดอร์มันฝรั่ง ซึ่งมักทำจากชีส ซุปชาวเดอร์ปลา ข้าวโพด และหอยลายเป็นที่นิยมในอเมริกาเหนือ โดยเฉพาะในแอตแลนติกแคนาดาและนิวอิงแลนด์

## พันธุ์เชิงพาณิชย์
ซุปชาวเดอร์หอยลายกระป๋องที่ผลิตในปริมาณมาก จะถูกผลิตและจำหน่ายให้กับผู้บริโภค เช่น ซุปชาวเดอร์หอยลายนิวอิงแลนด์ของแคมป์เบลล์และโปรเกรสโซ และแบรนด์อื่น ๆ

## อ้างอิง

## บรรณานุกรม
* 
* 

## อ่านเพิ่ม
* 
* 
* The New England Chowder Compendium . Beatrice McIntosh Cookery Collection. University of Massachusetts.
* 

## แหล่งข้อมูลอื่น

* A history of Chowder. Linda Stradley. What's Cooking America. 2004.

หมวดหมู่:ซุป
หมวดหมู่:สตู
ภาษามลายูของชาวยิว

**ภาษามลายูของชาวยิว** หรือ **ภาษายาฮูดี-เมอลายู** (, ยาวี: , ) เป็นภาษามลายูรูปแบบหนึ่ง ครั้งหนึ่งเคยเป็นภาษาสำหรับสื่อสารและเขียนเป็นลายลักษณ์อักษรของชาวยิวบนเกาะปีนัง ซึ่งตั้งอยู่ทางตอนเหนือของประเทศมาเลเซีย

ภาษามลายูของชาวยิวนี้ถือเป็นภาษาของชาวยิวเพียงภาษาเดียวที่มาจากตระกูลภาษาออสโตรนีเชียนที่ได้รับการบันทึกเป็นลายลักษณ์อักษรทิ้งไว้เป็นหลักฐาน ต้นฉบับของหนังสือที่เขียนด้วยภาษามลายูของชาวยิวถูกบันทึกโดยชาวอิหร่านเชื้อสายยิวชื่อราฮามีม ยากอบ โคเฮน (Rahamim Jacob Cohen) ปัจจุบันได้รับการเก็บรักษาไว้ในไมโครฟิล์มต้นฉบับอาลาลัย ในชุดสะสมเอเชีย แปซิฟิก และแอฟริกา หอสมุดบริติช

## ตัวอย่าง
ตัวอย่างประโยคสนทนาของภาษามลายูของชาวยิวเปรียบเทียบกับภาษามลายูมาตรฐาน เช่น
:: ภาษามลายูของชาวยิว : ไซยะฮ์ ตีดะฮ์ มาโฮ โล ฮัมปะฮ์ บาตีนา ฮีดป ซานา! (Saiyah tidah maho lo, hampah batina hidob sana!)
:: ภาษามลายูมาตรฐาน : ซายา ตีดะฮ์ มาฮู กามู เอิมปัต เปอเริมปวน/เบอตีนา ฮีดุป ดีซานา! (Saya tidak mahu kamu, empat perempuan/betina hidup disana!)
:: คำแปลภาษาไทย : ฉันไม่ต้องการคุณแล้ว เพราะที่นั่นมีผู้หญิงอยู่แล้วตั้งสี่คน!

ตัวอย่างการนับเลข 1 ถึง 6 ของภาษามลายูของชาวยิวเปรียบเทียบกับภาษามลายูมาตรฐาน ดังนี้
:: 

## อ้างอิง

หมวดหมู่:ภาษาของชาวยิว
หมวดหมู่:ภาษาในประเทศมาเลเซีย
หมวดหมู่:ภาษามลายู
หมวดหมู่:ชาวยิวและศาสนายูดาห์ในประเทศมาเลเซีย
หมวดหมู่:ภาษาสูญแล้ว
ประเทศจอร์เจียในการประกวดเพลงยูโรวิชันปี 2026

ประเทศจอร์เจียจะเข้าร่วมการประกวดเพลงยูโรวิชันปี 2026 ซึ่งจัดขึ้นในเวียนนา ด้วยเพลง 	"ออนรีเพลย์" โดยวงบซีเคบี ซึ่งสถานีโทรทัศน์สาธารณะจอร์เจีย (จีพีบี) สถานีโทรทัศน์แห่งชาติที่เข้าร่วม ได้ทำการคัดเลือกไว้ภายในองค์กรเอง

## ภูมิหลัง

ประเทศจอร์เจียได้เข้าร่วมการประกวดเพลงยูโรวิชันมาแล้ว 17 ครั้งตั้งแต่ จอร์เจียทำผลงานได้ดีที่สุดในอันดับที่เก้า โดยทำได้สองครั้ง ได้แก่ในปี  ด้วยเพลง "ไชน์" โดยซอฟียา นีซารัดเซ และในปี  ด้วยเพลง "วันมอร์เดย์" โดยเอลดริน จอร์เจียเคยถอนตัวจากการประกวดหนึ่งครั้งในปี  ภายหลังสหภาพการแพร่สัญญาณวิทยุและโทรทัศน์แห่งยุโรป (อีบียู) ตีผลงานเพลงที่ข่ารวมกับ ซึ่งคือ "วีโดนต์วันนาพุตอิน" โดยสตีเฟนและทรีจี เนื่องจากถูกมองว่าเป็นการอ้างอิงทางการเมืองถึงวลาดีมีร์ ปูติน ซึ่งขณะนั้นดำรงตำแหน่งนายกรัฐมนตรีรัสเซีย การถอนกำลังและผลกระทบที่เกิดขึ้นนั้นเชื่อมโยงกับความสัมพันธ์ที่ตึงเครียดระหว่างจอร์เจียและรัสเซีย ซึ่งเป็นประเทศเจ้าภาพในขณะนั้น โดยมีต้นตอมาจากสงครามรัสเซีย-จอร์เจียในปี 2008 จอร์เจียเคยผ่านเข้ารอบชิงชนะเลิศมาแล้ว 8 ครั้ง สำหรับการประกวดปีก่อนหน้า เพลง "ฟรีดอม" ที่ขับร้องโดยมารีอัม เชงเกลีอา ไม่ผ่านเข้ารอบชิงชนะเลิศ โดยได้อันดับที่ 15 ด้วย 28 คะแนน

ในฐานะสถานีโทรทัศน์แห่งชาติที่เข้าร่วม จีพีบีจัดการคัดเลือกตัวแทนในการประกวดเพลงยูโรวิชันและออกอากาศการแข่งขันนั้นภายในประเทศ การเจ้าร่วมการประกวดเพลงยูโรวิชันปี 2026 ของประเทศจอร์เจียได้รับการประกาศเมื่อวันที่ 15 ธันวาคม ค.ศ. 2025 ที่ผ่านมาจีพีบีเคยใช้วิธีการต่าง ๆ ในการคัดเลือกตัวแทนจากจอร์เจีย เช่น การคัดเลือกภายใน และการประกวดเพลงระดับชาติ โดยในปี 2025 จีพีบีเลือกที่จะใช้การคัดเลือกภายใน ซึ่งจะใช้ต่อมาจนถึงการประกวดปี 2026

## ก่อนยูโรวิชัน
### การคัดเลือกภายใน
เมื่อวันที่ 14 มกราคม ค.ศ. 2026 จีพีบีประกาศว่าได้คัดเลือกบซีเคบี ผู้ชนะการประกวดเพลงจูเนียร์ยูโรวิชันปี 2008 เป็นตัวแทนของจอร์เจียในการประกวดปี 2026

## ในยูโรวิชัน
ประเทศจอร์เจียจะทำการแสดงและลงคะแนนเสียงในครึ่งแรกของรอบรอบชนะเลิศรอบที่ 1 ซึ่งจะจัดขึ้นในวันที่ 12 พฤษภาคม ค.ศ. 2026

## อ้างอิง

หมวดหมู่:ประเทศจอร์เจียในการประกวดเพลงยูโรวิชัน
หมวดหมู่:ประเทศที่เข้าร่วมการประกวดเพลงยูโรวิชันปี 2026
สตรี ชีวี เสรีภาพ

[thumb|ภาพจิตรกรรมฝาผนังใน[เวียนนาแสดงภาพหญิงชาวเคิร์ดและคำขวัญ "สตรี ชีวี เสรีภาพ" (ในภาษาเคิร์ด)]]
[thumb|ป้ายพร้อมสโลแกนในภาษาเคิร์ดและอังกฤษโดยผู้ประท้วงชาวอิหร่านใน[Mahsa Amini protests|การประท้วงแมฮ์ซอ แอมีนี ค.ศ. 2022-23]]
**สตรี ชีวี เสรีภาพ** (; ) เป็นสโลแกนทางการเมืองเคิร์ดยอดนิยมที่ใช้ในขบวนการเอกราชเคิร์ดและประชาธิปไตยแบบสหพันธรัฐ สโลแกนนั้นกลายเป็นคำปลุกใจในระหว่างการประท้วงที่เกิดขึ้นในอิหร่าน ซึ่งเป็นผลจากการเสียชีวิตของแมฮ์ซอ แอมีนี

วลีนี้กลายเป็นคำปลุกใจสากลอย่างรวดเร็ว โดยเป็นสัญลักษณ์การต่อต้านการกดขี่และการต่อสู้เพื่อสิทธิสตรี

## ต้นตอ
ที่มาของสโลแกนนี้สามารถสืบย้อนไปถึงขบวนการเรียกร้องอิสรภาพของชาวเคิร์ดในช่วงปลายคริสต์ศตวรรษที่ 20 สโลแกนนี้ถูกใช้ครั้งแรกโดยสมาชิกของขบวนการสตรีชาวเคิร์ด ซึ่งเป็นส่วนหนึ่งของขบวนการเรียกร้องอิสรภาพของชาวเคิร์ดที่ก่อตั้งขึ้นจากการเคลื่อนไหวของประชาชน เพื่อตอบโต้การกดขี่ข่มเหงจากรัฐบาลอิหร่าน อิรัก ตุรกี และซีเรีย สโลแกนนี้ได้รับความนิยมมากขึ้นโดยบุคคลสำคัญชาวเคิร์ด เช่น อับดุลละฮ์ เออจาลัน ในงานเขียนต่อต้านทุนนิยมและต่อต้านระบบปิตาธิปไตยของเขา นับตั้งแต่การใช้งานครั้งแรก สโลแกนนี้ถูกใช้โดยสมาชิกขององค์กรชาวเคิร์ดและผู้ที่อยู่นอกขบวนการชาวเคิร์ด นี่คือสโลแกนของนักรบชาวเคิร์ดในการทำลายการล้อมเมืองโคบานีโดยรัฐอิสลามแห่งอิรักและลิแวนต์ในซีเรีย

## กระจายทั่วโลก
สโลแกนนี้ได้รับความนิยมในระดับนานาชาติมากขึ้นหลังจากการประท้วงแมฮ์ซอ แอมีนีแพร่กระจายไปทั่วประเทศในยุโรป สหรัฐ และออสเตรเลีย ก่อนหน้านั้น สโลแกนนี้ยังถูกใช้โดยขบวนการสิทธิสตรีในการชุมนุมระดับนานาชาติหลายครั้ง เช่น ในวันที่ 25 พฤศจิกายน ค.ศ. 2015 มีการใช้สโลแกนนี้ในการชุมนุมเพื่อรำลึกถึงวันสากลเพื่อการยุติความรุนแรงต่อสตรีในประเทศแถบยุโรปหลายประเทศ

## อ้างอิง

## แหล่งข้อมูลอื่น

*

หมวดหมู่:สมภาพนิยม
หมวดหมู่:การรณรงค์ทางการเมือง
หมวดหมู่:ประชาธิปไตยแบบสหพันธรัฐ
หมวดหมู่:ความยุติธรรมทางสังคม
หมวดหมู่:วลีเด็ดทางการเมือง
หมวดหมู่:คำขวัญ
หมวดหมู่:การประท้วงกรณีแมฮ์ซอ แอมีนี
หมวดหมู่:คำและวลีภาษาเคิร์ด
หมวดหมู่:สตรีในประเทศอัฟกานิสถาน
หมวดหมู่:สตรีในประเทศอิหร่าน
หมวดหมู่:สตรีในประเทศตุรกี
หมวดหมู่:สตรีในประเทศซีเรีย
หมวดหมู่:สโลแกนชาวเคิร์ด
หมวดหมู่:วลีทางการเมืองอิหร่าน
เมืองห่าผี นรกคืนชีพ

***เมืองห่าผี นรกคืนชีพ*** เป็นภาพยนตร์แนวสยองขวัญเชิงจิตวิทยาเหนือธรรมชาติปี ค.ศ. 2026 เขียนบทและกำกับโดยคริสตอฟ กองส์ เขียนบทร่วมกับซานดรา โว-อันห์ และวิล ชไนเดอร์ และอำนวยการสร้างโดย วิกเตอร์ ฮาดิดา ภายใต้บริษัทเดวิส ฟิล์มส์ ภาพยนตร์เรื่องนี้ดัดแปลงจากวิดีโอเกม *[[ไซเลนต์ฮิลล์ 2|ไซเลนต์ ฮิลล์ 2]]* (2001) ของโคนามิ เป็นภาพยนตร์ภาคที่สามในภาพยนตร์ชุดไซเลนต์ฮิลล์ และเป็นการเริ่มต้นใหม่ของภาพยนตร์ชุดนี้ นำแสดงโดยเจเรมี เออร์ไวน์ และแฮนนาห์ เอมิลี แอนเดอร์สัน โดยเล่าเรื่องของเจมส์ ซันเดอร์แลนด์ ชายผู้หัวใจแตกสลายซึ่งได้รับจดหมายลึกลับจากภรรยาที่เสียชีวิตไปแล้วให้เขากลับไปยังไซเลนต์ฮิลล์ อย่างไรก็ตาม เขากลับพบว่าเมืองที่คุ้นเคยนั้นเปลี่ยนแปลงไป และได้เผชิญหน้ากับสิ่งมีชีวิตอันน่าสะพรึงกลัว จนเริ่มตั้งคำถามต่อสภาพจิตใจของตนเอง

แผนการสร้างภาพยนตร์ *ไซเลนต์ฮิลล์* ฉบับดัดแปลงเรื่องใหม่เริ่มต้นขึ้นครั้งแรกในเดือนธันวาคม ค.ศ. 2006 โดยคริสตอฟ กองส์ และโรเจอร์ เอเวอรี อดีตคนเขียนบทได้รับการว่าจ้างให้พัฒนาภาพยนตร์ซึ่งดัดแปลงจาก *ไซเลนต์ฮิลล์ 2* และได้รับไฟเขียวจากโซนี่ อย่างไรก็ตาม โครงการดังกล่าวไม่ได้ดำเนินการต่อ และถูกนำไปพัฒนาเป็นภาพยนตร์ภาคต่อในชื่อ *[[เมืองห่าผี เรฟเวเลชัน]]* (2012) โดยไม่มีส่วนร่วมของกองส์และเอเวอรี ในปี ค.ศ. 2020 กองส์ประกาศว่าเขากำลังพัฒนาภาพยนตร์ *ไซเลนต์ฮิลล์* เรื่องใหม่ ซึ่งดัดแปลงจากเหตุการณ์ในวิดีโอเกมภาคสอง ภาพยนตร์เรื่องนี้ได้รับไฟเขียวอย่างเป็นทางการในเดือนตุลาคม ค.ศ. 2022 โดยกองส์กลับมารับหน้าที่เขียนบทและกำกับภาพยนตร์อีกครั้ง ภาพยนตร์เรื่องนี้เป็นผลงานร่วมสร้างระหว่างประเทศฝรั่งเศสและสหรัฐอเมริกา โดยถ่ายทำในประเทศเยอรมนีและเซอร์เบีย ระหว่างเดือนเมษายน ค.ศ. 2023 ถึงเดือนกุมภาพันธ์ ค.ศ. 2024

*เมืองห่าผี นรกคืนชีพ* เข้าฉายในโรงภาพยนตร์ในสหรัฐอเมริกาเมื่อวันที่ 23 มกราคม ค.ศ. 2026 โดยซีนีเวิร์สและไอโคนิค อีเวนต์ส รีลีสซิง และมีกำหนดเข้าฉายในประเทศฝรั่งเศสโดยเมโทรโพลิแทน ฟิล์มเอกซ์พอร์ต ในวันที่ 4 กุมภาพันธ์ ค.ศ. 2026 ภาพยนตร์เรื่องนี้ได้รับคำวิจารณ์ในเชิงลบจากนักวิจารณ์

## หมายเหตุ

## อ้างอิง

หมวดหมู่:ภาพยนตร์อังกฤษที่ออกฉายในปี พ.ศ. 2569
หมวดหมู่:ภาพยนตร์ฝรั่งเศสที่ออกฉายในปี พ.ศ. 2569
หมวดหมู่:ภาพยนตร์เยอรมันที่ออกฉายในปี พ.ศ. 2569
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์เกี่ยวกับจักรวาลคู่ขนาน
หมวดหมู่:ภาพยนตร์คนแสดงที่สร้างจากวิดีโอเกม
หมวดหมู่:ภาพยนตร์เริ่มต้นใหม่
หมวดหมู่:ไซเลนต์ฮิลล์
หมวดหมู่:ภาพยนตร์ภาษาอังกฤษที่มีกำหนดออกฉายในอนาคต
หมวดหมู่:ภาพยนตร์ที่สร้างจากวิดีโอเกมของโคนามิ
วิกฤตการณ์

[thumb|การประชุม [EXCOMM ในช่วงวิกฤตการณ์ขีปนาวุธคิวบา ซึ่งเป็นวิกฤตการณ์ระหว่างสหรัฐอเมริกาและ สหภาพโซเวียต เกี่ยวกับขีปนาวุธในคิวบา]]
**วิกฤตการณ์** () เป็นเหตุการณ์หรือช่วงเวลาใด ๆ ที่จะนำไปสู่สถานการณ์ที่ไม่มั่นคงและอันตราย ซึ่งส่งผลกระทบต่อบุคคล กลุ่ม หรือสังคมทั้งหมด วิกฤตการณ์คือการเปลี่ยนแปลงในทางลบในเรื่องของมนุษย์หรือสิ่งแวดล้อม โดยเฉพาะอย่างยิ่งเมื่อเกิดขึ้นอย่างฉับพลันโดยไม่มีหรือมีสัญญาณเตือนเพียงเล็กน้อย ในความหมายที่กว้างกว่านั้น วิกฤตการณ์คือช่วงเวลาแห่งการทดสอบสำหรับเหตุฉุกเฉิน

## นิรุกติศาสตร์
คำว่า *crisis* ในภาษาอังกฤษนั้น ยืมมาจากภาษาละติน ซึ่งในทางกลับกันก็ยืมมาจากภาษากรีก  *krisis* หมายถึง 'การเลือกปฏิบัติ การตัดสินใจ วิกฤต' คำนามมาจากคำกริยา  *krinō* ซึ่งหมายถึง 'แยกแยะ เลือก ตัดสินใจ'

ในภาษาอังกฤษ คำว่า *crisis* ถูกใช้ครั้งแรกในบริบททางการแพทย์ สำหรับช่วงเวลาในการพัฒนาของโรคเมื่อการเปลี่ยนแปลงบ่งชี้ถึงการฟื้นตัวหรือความตาย นั่นคือ จุดเปลี่ยน นอกจากนี้ยังใช้สำหรับการเปลี่ยนแปลงครั้งใหญ่ในการพัฒนาของโรค ในช่วงกลางคริสต์ศตวรรษที่ 17คำนี้มีความหมายเชิงเปรียบเทียบว่า "ขั้นตอนที่สำคัญหรือเด็ดขาดอย่างยิ่งในความก้าวหน้าของสิ่งใดสิ่งหนึ่ง" โดยเฉพาะอย่างยิ่งช่วงเวลาแห่งความไม่แน่นอนหรือความยากลำบาก โดยไม่จำเป็นต้องมีความหมายแฝงถึงจุดตัดสินใจ

## ในทฤษฎีความโกลาหล

เมื่อพารามิเตอร์ควบคุมของระบบอลวนถูกปรับเปลี่ยน ตัวดึงดูดจะสัมผัสกับวงโคจรคาบที่ไม่เสถียรภายในขอบเขตการดึงดูด ทำให้เกิดการขยายตัวอย่างฉับพลันในตัวดึงดูด ปรากฏการณ์นี้เรียกว่าวิกฤตภายในของระบบอลวน

## อ้างอิง

## อ่านเพิ่ม
* Borodzicz, E. P. 2005 'Risk, Crisis and Security Management' John Wileys, Chichester. 
* Jäger, Johannes. "Crisis" (2012). University Bielefeld - Center for InterAmerican Studies.
* Lebow, RN, *Between Peace and War: The Nature of International Crisis*: 1981. The Rancho Bernardo Hopkins University Press, .
* Takis Fotopoulos: "The Multidimensional Crisis and Inclusive Democracy" Special Issue, "The International Journal of Inclusive Democracy", 2005.
* Rüdiger Graf, Konrad Jarausch. “Crisis” in Contemporary History and Historiography in "Docupedia Zeitgeschichte", March 27, 2017.

## แหล่งข้อมูลอื่น

*


หมวดหมู่:การจัดการเชิงกลยุทธ์
หมวดหมู่:ความสัมพันธ์ระหว่างประเทศ
หมวดหมู่:การรักษาความปลอดภัย
ตัลบะลาเฏาะฮ์

**ตัลบะลาเฏาะฮ์** () เป็นแหล่งโบราณคดีในเวสต์แบงก์ใกล้นาบลุส รัฐปาเลสไตน์ ที่รวมถึงซากเมืองคานาอันโบราณและอิสราเอล (สะมาริตัน) ซึ่งระบุเข้ากับเมืองเชเคมตามพระคัมภีร์ตั้งแต่ ค.ศ. 1913 พื้นที่ก่อสร้างของบะลาเฏาะฮื หมู่บ้านชาวปาเลสไตน์และชานเมืองนาบลุส ครอบคลุมพื้นที่ประมาณหนึ่งในสามของเนินดิน และมองเห็นที่ราบกว้างใหญ่ทางทิศตะวันออก หมู่บ้านซาลิมของชาวปาเลสไตน์ตั้งอยู่ทางทิศตะวันออก 

สถานที่แห่งนี้ได้รับการขึ้นทะเบียนโดย UNESCO ให้เป็นส่วนหนึ่งของบัญชีรายชื่อแหล่งมรดกทางวัฒนธรรมและธรรมชาติที่มีศักยภาพด้านคุณค่าสากลที่โดดเด่นในรัฐปาเลสไตน์ ผู้เชี่ยวชาญประเมินว่าหอคอยและอาคารในสถานที่แห่งนี้มีอายุย้อนไปถึง 5,000 ปี ในยุคทองแดงถึงยุคสำริด
 
## อ้างอิง

 
## ข้อมูล

*
*Robert J. Bull, A Note on Theodotus' Description of Shechem, The Harvard Theological Review, vol. 60, no. 2, pp.&nbsp;221–227, 1967
*Edward F. Campbell Jr, Shechem II: Portrait of a Hill Country Vale: The Shechem Regional Survey, American Schools of Oriental Research, 1991, 
*Dan P Cole, Shechem 1: The Middle Bronze IIB Pottery, Eisenbrauns, 1984, 
*
*
*Dever, W., The MB IIC Stratification in the Northwest Gate Area At Shechem, Bulletin of the American Schools of Oriental Research, no. 216, pp.&nbsp;31–52, 1974
*
*
*
*Horn, S., Scarabs and Scarab Impressions from Shechem-II, Journal of Near Eastern Studies, Vol. 25, No. 1, pp.&nbsp;48–56, 1966
*Lapp, N., The Stratum V Pottery from Balâtah (Shechem), Bulletin of the American Schools of Oriental Research, no. 257, pp.&nbsp;19–43, 1985
*Lapp, N., Shechem IV: The Persian-Hellenistic Pottery of Shechem/Tell Balatah, American Schools of Oriental Research, 2008, 
*Lapp, N., Pottery from Some Hellenistic Loci at Balâtah (Shechem), Bulletin of the American Schools of Oriental Research, no. 175, pp.&nbsp;14–26, 1964
*
*
*
*
*
*
*Taha, Hamdan, and Gerrit van der Kooij. "Tell Balata (Shechem): An Archaeological and Historical Reassessment." Biblical Narratives, Archaeology and Historicity: Essays In Honour of Thomas L. Thompson (2019):
*Lawrence E. Toombs, The Stratification of Tell Balâtah (Shechem), Bulletin of the American Schools of Oriental Research, no. 223, pp.&nbsp;57–59, 1976
*Ussishkin, D., Notes on the Fortifications of the Middle Bronze II Period at Jericho and Shechem, Bulletin of the American Schools of Oriental Research, no. 276, pp.&nbsp;29–53, 1989
*Wright, G.E., Selected Seals from the Excavations at Balâtah (Shechem), Bulletin of the American Schools of Oriental Research, no. 167, pp.&nbsp;5–13, 1962
*G. R. H. Wright, The Architectural Recording of the Shechem Excavation, The Biblical Archaeologist, vol. 23, no. 4, pp.&nbsp;120–126, 1960
 

 
## อ่านเพิ่ม
* 
 
## แหล่งข้อมูลอื่น
*Tell Balata Archaeological Park
*Tell Balata Archaeological Park note
ประเทศบราซิลในโอลิมปิกฤดูหนาว 2026

**[[ประเทศบราซิล]]** จะเข้าร่วมการแข่งขันในโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 – 22 กุมภาพันธ์ ค.ศ. 2026

## ผู้เข้าแข่งขัน
ด้านล่างนี้คือรายชื่อจำนวนนักกีฬาที่เข้าร่วมการแข่งขัน จำแนกตามชนิดกีฬา/ประเภทการแข่งขัน

## สกีลงเขา

บราซิลคว้าโควตานักกีฬาสกีลงเขาชายหนึ่งคน และหญิงหนึ่งคน ผ่านโควตาพื้นฐาน

## สกีข้ามทุ่ง

บราซิลคว้าโควตานักกีฬาสกีข้ามทุ่งชายหนึ่งคน และหญิงหนึ่งคน ผ่านโควตาพื้นฐาน หลังจากสิ้นสุดการแข่งขัน 2024–25 FIS Cross-Country World Cup บราซิลได้รับโควตานักกีฬาหญิงเพิ่มเติมอีกหนึ่งคน

## อ้างอิง

ประเทศบราซิล
2026
ประเทศชิลีในโอลิมปิกฤดูหนาว 2026

**[[ประเทศชิลี]]** จะเข้าร่วมการแข่งขันในโอลิมปิกฤดูหนาว 2026 ที่ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ต่อไปนี้คือรายชื่อนักกีฬาที่เข้าร่วมการแข่งขันในแต่ละชนิดกีฬา/ประเภทการแข่งขัน

## สกีลงเขา

ชิลีผ่านการคัดเลือกนักกีฬาสกีลงเขาหญิง 1 คน และชาย 1 คน ผ่านโควตาพื้นฐาน

## สกีข้ามทุ่ง

ชิลีผ่านการคัดเลือกนักกีฬาสกีข้ามทุ่งชาย 1 คน ผ่านโควตาพื้นฐาน

## อ้างอิง

ประเทศชิลี
2026
ประเทศจีนในโอลิมปิกฤดูหนาว 2026

**[[ประเทศจีน]]** จะเข้าร่วมการแข่งขันในโอลิมปิกฤดูหนาว 2026 ที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ด้านล่างนี้เป็นรายชื่อจำนวนผู้เข้าแข่งขันในกีฬาแต่ละประเภท / สาขา

## สกีลงเขา

จีนได้โควตานักกีฬาสกีลงเขาชายหนึ่งคนและหญิงหนึ่งคนผ่านโควตาพื้นฐาน

## สกีข้ามทุ่ง

จีนได้โควตานักกีฬาสกีข้ามทุ่งชายหนึ่งคนและหญิงหนึ่งคนผ่านโควตาพื้นฐาน

## อ้างอิง

ประเทศจีน
2026
ประเทศโคลอมเบียในโอลิมปิกฤดูหนาว 2026

**[[ประเทศโคลอมเบีย]]** จะเข้าร่วมการแข่งขันในโอลิมปิกฤดูหนาว 2026 ซึ่งจัดขึ้นที่มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

## ผู้เข้าแข่งขัน
ด้านล่างนี้คือรายชื่อจำนวนนักกีฬาที่เข้าร่วมการแข่งขันในแต่ละชนิดกีฬา

## สกีข้ามทุ่ง

โคลอมเบียได้สิทธิ์นักกีฬาสกีข้ามทุ่งชายจำนวนหนึ่งคน

## อ้างอิง

ประเทศโคลอมเบีย
2026